หลังขูดมดลูกมาถ้าสูบบุหรี่ไปจะเป็นอะไรไหมคะ
สวัสดีครับ การขูดมดลูก แม้ว่าจะไม่ใช่การผ่าตัดใหญ่ แต่ร่างกายก็สูญเสียเลือด และ เนื้อเยื่อโพรงมดลูกบางส่วน ดังนั้น ทางที่ดี ควรนอนพักผ่อนมากๆ และไม่ควรสูบบุหรี่ครับ เพราะร่างกายต้องการพลังงานในการเสริมสร้างเนื้อเยื่อที่เสียไป และชดเชยการสร้างเม็ดเลือดด้วย การสูบบุหรี่จะทำให้เสี่ยงกับการระคายเคือง การอักเสบหรือติดเชื้อในทางเดินหายใจ จะยิ่งทำให้ร่างกายไม่ได้พักและหายช้าครับนอกจากนี้ ขอกล่าวเสริมว่า บุหรี่ไม่ได้ให้ใดๆกับร่างกายเลย มิหนำซ้ำ ยังเป็นต้นเหตุทำให้เกิดมะเร็งปอด ถุงลมโป่งพอง และมะเร็งอื่นๆอีกหลายชนิด ดังนั้น ทางที่ดี ไม่ควรสูบบุหรี่เลยดีกว่าครับ